ประกาศคณะกรรมการกํากับหลักทรัพย์และตลาดหลักทรัพย์ที่ กน. 31/2544เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมที่ลงทุนในต่างประเทศ อาศัยอํานาจตามความในมาตรา 14 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "กองทุนรวมที่ลงทุนในต่างประเทศ" หมายความว่า กองทุนรวมที่มีวัตถุประสงค์เพื่อนําเงินที่ได้จากการจําหน่ายหน่วยลงทุนในประเทศไปลงทุนในต่างประเทศ "ประกาศ ที่ กน. 46/2541" หมายความว่า ประกาศคณะกรรมการกํากับหลักทรัพย์และตลาดหลักทรัพย์ ที่ กน. 46/2541 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมลงวันที่ 16 ธันวาคม พ.ศ. 2541 "บริษัทจัดการ" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวม "กองทุนปิด" หมายความว่า กองทุนรวมที่ลงทุนในต่างประเทศประเภทไม่รับซื้อคืนหน่วยลงทุนที่จัดตั้งและจัดการโดยบริษัทจัดการ "กองทุนเปิด" หมายความว่า กองทุนรวมที่ลงทุนในต่างประเทศประเภทรับซื้อคืนหน่วยลงทุนที่จัดตั้งและจัดการโดยบริษัทจัดการ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวมที่ลงทุนในต่างประเทศ "ตลาดหลักทรัพย์" หมายความว่า ตลาดหลักทรัพย์แห่งประเทศไทย "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๒ ในการจัดตั้งและจัดการกองทุนรวมที่ลงทุนในต่างประเทศ ให้เป็นไปตามประกาศนี้ และประกาศ ที่ กน. 46/2541 แต่ทั้งนี้(1) มิให้นําความในข้อ 12 และข้อ 23 แห่งประกาศ ที่ กน. 46/2541 มาใช้บังคับ (2) ในกรณีที่มีเหตุจําเป็นและสมควร สํานักงานอาจพิจารณาผ่อนผันหรือสั่งการให้บริษัทจัดการปฏิบัติตามหลักเกณฑ์ที่กําหนดไว้ในข้อ 24 วรรคหนึ่ง วรรคสอง ข้อ 26 ข้อ 31ข้อ 40 ข้อ 41 และข้อ 42 แห่งประกาศ ที่ กน. 46/2541 เป็นประการอื่นได้ข้อ ๓ ในการยื่นคําขอจัดตั้งกองทุนรวมที่ลงทุนในต่างประเทศ บริษัทจัดการที่ประสงค์จะยื่นคําขอดังกล่าวต้องเป็นผู้มีคุณสมบัติตามที่ได้รับความเห็นชอบจากสํานักงาน การยื่นคําขอดังกล่าวอาจยื่นคําขอจัดตั้งกองทุนปิดหรือกองทุนเปิดก็ได้ข้อ ๔ ในกรณีที่ผู้ดูแลผลประโยชน์รายใดมิได้เป็นสมาชิกศูนย์รับฝากหลักทรัพย์ในต่างประเทศที่บริษัทจัดการประสงค์จะลงทุนในหรือมีไว้ซึ่งหลักทรัพย์นั้น ให้บริษัทจัดการจัดให้มีข้อความระบุไว้ในร่างสัญญาแต่งตั้งผู้ดูแลผลประโยชน์เพื่อให้ผู้ดูแลผลประโยชน์ดังกล่าวสามารถฝากหลักทรัพย์ในต่างประเทศโดยทําสัญญาแต่งตั้งผู้รับฝากทรัพย์สิน ซึ่งมีคุณสมบัติตามหลักเกณฑ์ที่สํานักงานประกาศกําหนดเป็นตัวแทนในการทําหน้าที่ฝากหลักทรัพย์เพื่อเป็นทรัพย์สินของกองทุนรวมที่ลงทุนในต่างประเทศข้อ ๕ เมื่อบริษัทจัดการได้ดําเนินการจดทะเบียนกองทรัพย์สินเป็นกองทุนรวมที่ลงทุนในต่างประเทศแล้ว ให้บริษัทจัดการยื่นคําขอต่อตลาดหลักทรัพย์เพื่อขอให้พิจารณารับหน่วยลงทุนของกองทุนรวมเป็นหลักทรัพย์จดทะเบียนในตลาดหลักทรัพย์ภายในสิบห้าวันนับแต่วันถัดจากวันจดทะเบียนกองทุนรวมดังกล่าวข้อ ๖ ในกรณีที่ตลาดหลักทรัพย์สั่งไม่รับหน่วยลงทุนของกองทุนรวมที่ลงทุนในต่างประเทศเป็นหลักทรัพย์จดทะเบียนในตลาดหลักทรัพย์ ให้บริษัทจัดการดําเนินการดังต่อไปนี้เพื่อเลิกกองทุนรวมดังกล่าว (ก) ยุติการรับคําสั่งซื้อ และคําสั่งขายคืนหน่วยลงทุนนับแต่วันที่ได้รับแจ้งผลการสั่งไม่รับหน่วยลงทุนเป็นหลักทรัพย์จดทะเบียนจากตลาดหลักทรัพย์ สําหรับกรณีกองทุนเปิด (ข) แจ้งให้ผู้ถือหน่วยลงทุนที่มีชื่ออยู่ในทะเบียนผู้ถือหน่วยลงทุนทราบ โดยทางไปรษณีย์ลงทะเบียนรวมทั้งแจ้งเป็นหนังสือให้สํานักงานทราบด้วย ทั้งนี้ ภายในสามวันทําการนับแต่วันที่ได้รับแจ้งผลการสั่งไม่รับหน่วยลงทุนเป็นหลักทรัพย์จดทะเบียนจากตลาดหลักทรัพย์ (ค) จําหน่ายหลักทรัพย์หรือทรัพย์สินที่เหลืออยู่ของกองทุนรวมดังกล่าวภายในห้าวันทําการนับแต่วันที่ได้รับแจ้งผลการสั่งไม่รับหน่วยลงทุนเป็นหลักทรัพย์จดทะเบียนจากตลาดหลักทรัพย์ เพื่อรวบรวมเงินเท่าที่สามารถกระทําได้เพื่อชําระค่าขายคืนหน่วยลงทุนให้ผู้ถือหน่วยลงทุนโดยอัตโนมัติ (ง) ชําระค่าขายคืนหน่วยลงทุนตามสัดส่วนจํานวนเงินที่รวบรวมได้ตาม (ค)ให้ผู้ถือหน่วยลงทุนภายในสิบวันทําการนับแต่วันที่ได้รับแจ้งผลการสั่งไม่รับหน่วยลงทุนเป็นหลักทรัพย์จดทะเบียนจากตลาดหลักทรัพย์ และเมื่อได้ดําเนินการชําระค่าขายคืนหน่วยลงทุนแล้วให้ถือว่าเป็นการเลิกกองทุนรวมนั้น เมื่อได้ดําเนินการตาม (ก) ถึง (ง) แล้ว หากมีหลักทรัพย์หรือทรัพย์สินคงเหลืออยู่จากการดําเนินการตาม (ค) ให้บริษัทจัดการดําเนินการตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการชําระบัญชีของกองทุนรวมข้อ ๗ ในการจัดการกองทุนรวมที่ลงทุนในต่างประเทศ ให้บริษัทจัดการนําเงินที่ได้จากการจําหน่ายหน่วยลงทุนของกองทุนรวมไปลงทุนในต่างประเทศตามข้อ 8 เว้นแต่ ในกรณีเป็นการฝากเงินของกองทุนรวมไว้ในบัญชีเงินฝากในประเทศเพื่อสํารองเงินไว้สําหรับการดําเนินงานของกองทุนรวม รอการลงทุน รักษาสภาพคล่องของกองทุน หรือสําหรับการอื่นใดอันมีลักษณะทํานองเดียวกันนี้ ข้อ ๘ ในการจัดการลงทุน ให้บริษัทจัดการลงทุนในหรือมีไว้ซึ่งหลักทรัพย์หรือ ตราสารทางการเงินอื่นใด หรือหาดอกผลโดยการฝากเงิน ซึ่งผู้ออกหลักทรัพย์หรือตราสารการเงินอื่นใดและผู้รับเงินฝากต้องเป็นบุคคลที่อยู่ภายใต้บังคับกฎหมายของประเทศที่มีหน่วยงานกํากับดูแลด้านหลักทรัพย์และตลาดซื้อขายหลักทรัพย์เป็นสมาชิกสามัญของ International Organization of Securities Commissions (IOSCO) หรือของประเทศที่มีตลาดซื้อขายหลักทรัพย์เป็นสมาชิกของ Federation International des Bourses de Valeurs (FIBV) ทั้งนี้ หากเป็นการลงทุนในหรือมีไว้ซึ่งหุ้น หุ้นดังกล่าวต้องเป็นหุ้นที่มีการซื้อขายในตลาดซื้อขายหลักทรัพย์หรือศูนย์ซื้อขายหลักทรัพย์ที่อยู่ภายใต้การกํากับดูแลของหน่วยงานที่กํากับดูแลด้านหลักทรัพย์และตลาดซื้อขายหลักทรัพย์ที่เป็นสมาชิกสามัญของ International Organization of Securities Commissions (IOSCO) หรือในตลาดซื้อขายหลักทรัพย์ที่เป็นสมาชิกของ Federation International des Bourses de Valeurs (FIBV) ด้วย ธุรกรรมการลงทุนในหรือมีไว้ซึ่งหลักทรัพย์หรือตราสารทางการเงินอื่นใด หรือธุรกรรมการฝากเงินตามวรรคหนึ่งต้องเกิดขึ้นในประเทศที่มีหน่วยงานกํากับดูแลด้านหลักทรัพย์และตลาดซื้อขายหลักทรัพย์เป็นสมาชิกสามัญของ International Organization of Securities Commissions (IOSCO) หรือในประเทศที่มีตลาดซื้อขายหลักทรัพย์เป็นสมาชิกของ Federation International des Bourses de Valeurs (FIBV)ข้อ ๙ การลงทุนตามข้อ 8 ต้องเป็นไปตามอัตราส่วนและข้อกําหนดที่สํานักงานประกาศกําหนด เว้นแต่ในกรณีดังต่อไปนี้ (1) ในกรณีที่บริษัทจัดการขอจัดตั้งกองทุนรวมที่ลงทุนในต่างประเทศ ซึ่งประสงค์จะไม่ดํารงอัตราส่วนตามที่สํานักงานประกาศกําหนด โดยระบุความประสงค์ดังกล่าวไว้อย่างชัดเจนในโครงการที่ยื่นขอต่อสํานักงานและในหนังสือชี้ชวนของกองทุนรวม รวมทั้งมีคําเตือนเป็นพิเศษเกี่ยวกับความเสี่ยงของกองทุนรวมดังกล่าวในหนังสือชี้ชวนด้วย ทั้งนี้ โดยได้รับความเห็นชอบจากสํานักงาน (2) ในกรณีที่บริษัทจัดการดําเนินการแก้ไขเพิ่มเติมโครงการกองทุนรวมที่ลงทุนในต่างประเทศให้เป็นกองทุนรวมที่ประสงค์จะไม่ดํารงอัตราส่วนตามที่สํานักงานประกาศกําหนด ตามมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินกึ่งหนึ่งของจํานวนหน่วยลงทุนที่จําหน่ายได้แล้วทั้งหมดของโครงการนั้น และได้แจ้งให้ผู้ถือหน่วยลงทุนทราบถึงความเสี่ยงของการไม่ดํารงอัตราส่วนการลงทุนดังกล่าวก่อนการลงมติในเรื่องดังกล่าวแล้วข้อ ๑๐ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 2 ตุลาคม พ.ศ. 2544 (นายสมคิด จาตุศรีพิทักษ์)รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์